《江如松用胡敬存韵宠以佳章未及答而先人下世》
宋代·汪炎昶

子豪于诗我所畏，发与况逢金叵罗。
势侔疾雷驱猛雨，思涌世浪轮长何。
自藏珠现箧笥媚，未报瑈玖尤虞多。
别离已久未遽欢，少须相与游无何。

作者简介：汪炎昶（一二六一～一三三八），字懋远，婺源（今属江西）人。幼励志力学，受学于孙嵩，得程朱性理之要。宋亡，与同里江凯隐于婺源山中，名其所居为雪瓷，自号古逸民，学者称古逸先生。元惠宗至元四年卒，年七十八。有《古逸民先生集》二卷。事见本集附录《汪古逸民先生行状》。　汪炎昶诗，以《宛委别藏》本为底本，并新辑集外诗编为一卷。